
Képviselő-testület 
2023. február 23-i ülésére

Tisztelt Képviselő-testület!

Tárgy: A Zuglói Egyesített Óvoda felvételi körzethatárainak módosítása

I. Előzmények
                                 
A Budapest Főváros XIV. Kerület Zugló Önkormányzata fenntartásában működő Zuglói Egyesített Óvoda körzetbeosztásának kerületi szintű, átfogó módosítására 2021-ben, a Képviselő-testület 58/2021. (II. 25.) önkormányzati határozata alapján került sor.

II. Vélemények
 
A döntés meghozatalában releváns jogszabályi környezetet elsősorban az alább felsorolt jogszabályok alkotják:

- Magyarország helyi önkormányzatairól szóló 2011. évi CLXXXIX. törvény 
- A nemzeti köznevelésről szóló 2011. évi CXC. törvény
- A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet

A Zuglói Egyesített Óvoda és a Budapest Főváros XIV. Kerület Zuglói Polgármesteri Hivatal (a továbbiakban: Hivatal) területért felelős szervezeti egysége lehívta a 2023., 2024., 2025. évben az óvodáskorú gyermekek várható létszámát tagóvodánkénti körzeti bontásban. 
A demográfia, népmozgalmi, ingatlanfejlesztési változások összességében kihatnak a kerület egyes körzeteiben az óvodák befogadóképességének alakulására, ennek következtében továbbra is jellemző Zugló óvodáskorú népességének egyenlőtlen térbeli eloszlása egyes körzetek esetében. 
Bizonyos intézmények az átlag-csoportlétszámokkal feltöltöttek, ugyanakkor más intézmények folyamatos létszámhiánnyal működnek. 

A fentiek alapján szükségessé vált az óvodai körzethatárok ismételt felülvizsgálata az optimális férőhelyszám és kihasználtság szempontjából. 

Az óvodai felvételi körzet meghatározása a nemzeti köznevelésről szóló 2011. évi CXC. tv. (a továbbiakban: Köznev. tv.) 49. § (3) bekezdése szerint az önkormányzat feladata.

A jogszabályi előírások az óvodai férőhelyek kialakításáról az alábbiak szerint rendelkeznek:

-	A Köznev. tv. 25. § (7) bekezdése alapján 2013. szeptember 1-jétől az óvodai csoportok maximális létszáma 25 fő lehet. Az óvodai csoportra megállapított minimális és maximális létszámtól akkor lehet eltérni, ha nevelési év során gyermek átvétele, felvétele miatt indokolt.
-	A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 2. mellékletében meghatározottak értelmében a csoportszoba alapterülete nem lehet kevesebb, mint 2 m2/fő.

A megalapozott döntés előkészítéséhez a Hivatal köznevelésért felelős szervezeti egysége és a Zuglói Egyesített Óvoda vezetője adatokat és információkat gyűjtött az Oktatási Hivatal 2022. október 1-jei KIR, a BM Közigazgatási és Elektronikus Közszolgáltatások Központi Hivatala által vezetett Személyi adat- és lakcímnyilvántartásából, valamint a Főépítészi Irodától.

Az óvodavezető megadta a 2023/2024. nevelési évben az óvodával – várhatóan – jogviszonyban álló gyermekek létszámát, a Zuglói Egyesített Bölcsődékből várhatóan átvételre kerülő gyermekek számát, valamint a megüresedő férőhelyek számát.

A Főépítészi Iroda megadta a következő három évre vonatkozó, rendelkezésére álló lakóingatlan-beruházási adatokat.
 
Az Anyakönyvi és Népességnyilvántartási Osztály a 2023., 2024., 2025. években óvodaköteles korba lépő gyermekek várható létszámadatait küldte meg.

A felsorolt jogszabályok, a kapott adatok, információk figyelembevételével az új óvodai felvételi körzethatár-tervezet (2. melléklet) az alábbiak szerint került módosításra:

- A körzetmódosításban 7 tagóvoda (Herminka, Varázsliget, Kerékgyártó, Tücsöktanya, Hétszínvirág, Játékszín, Cseperedő) érintett. 
- A Varázsliget Tagóvoda a 2022/2023. nevelési évtől a Herminka Tagóvoda telephelyeként működik, ezért a körzete a Herminka Tagóvoda körzetébe került beillesztésre. 

- Szempont volt az egyes tagóvodák alapító okirat szerinti férőhelyszáma, a sajátos nevelési igényű gyermek szorzójával növelt számított létszám, valamint a hivatkozott jogszabály által meghatározott maximális csoportlétszám.

A javasolt körzethatárok a 2023/2024. nevelési évtől hatályosak, tehát a 2023. évi óvodai beiratkozás már az új körzetbeosztás szerint történik. 

Annak érdekében, hogy a szülők szerzett jogai ne sérüljenek, a testvérgyerekek 2023. évi beiratkozása esetében – amennyiben a szülő igényli – a körzethatár-módosítást figyelmen kívül kell hagyni, és esetükben akkor is fel kell venni gyermekeket, ha az új körzetkialakítás alapján már nem az adott intézményhez tartozik a gyermek.

Kérem a Tisztelt Képviselő-testület támogatását és az előterjesztés-javaslat elfogadását az óvodai felvételi körzetmódosítás tárgyában a 2. melléklet szerinti tartalommal.

Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz. 


III. Bizottsági vélemények

Az előterjesztést a Népjóléti Bizottság tárgyalja.
IV. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot a 2. melléklet szerinti tartalommal.
[bookmark: _Hlk63667567]A határozathozatalhoz a Magyarország helyi önkormányzatairól szóló 2011. évi CLXXXIX. törvény 42. § 11. pontja és 50. §-a alapján az egyszerű szótöbbség szükséges.

Budapest, 2023. január 31.

Rózsa András
alpolgármester





Mellékletek felsorolása:  
1. melléklet: Határozati javaslat
2. melléklet: Módosított óvodai körzetleíró 

Az előterjesztést készítette: 	Hernádi Iván Lászlóné osztályvezető
                                              	Humánszolgáltatási Főosztály
Intézményfelügyeleti Osztály



















1. melléklet a 123-59/2023 előterjesztéshez

Határozati javaslat


Budapest Főváros XIV. Kerület Zugló Önkormányzata Képviselő-testülete
……/2023. (…) önkormányzati határozata

a Zuglói Egyesített Óvoda felvételi körzethatárainak módosításáról

Budapest Főváros XIV. Kerület Zugló Önkormányzata Képviselő-testülete 

- jóváhagyja a Zuglói Egyesített Óvoda felvételi körzethatárainak módosítását a 2. melléklet szerinti tartalommal a 2023/2024. nevelési évtől.
[bookmark: _GoBack]- felkéri a Polgármestert, hogy gondoskodjon az óvodai felvételi körzetlista közzétételéről.


Határidő: 2023. február 28.
Felelős: Rózsa András alpolgármester (Humánszolgáltatási Főosztály Intézményfelügyeleti Osztály útján)

